《寄龙泉长老岱宗兼简白云禅师》
明代·谢肃

招提城里俯崔嵬，金策争看步绿苔。龙影晓随崖雨过，鲸音夜送海潮来。

茶烟飏鬓欹禅榻，莲社违盟把酒杯。早晚相寻白云老，雄文奇句与同裁。

作者简介：谢肃，字原功，浙江上虞人，生卒年不详。少与唐肃齐名，时称“会稽二肃”。 学问渊博，工于书法。元至正末，张士诚据吴，谢肃慨然入见献偃兵息民之策。明初，隐于乡里。洪武十九年（1386）举明经，授福建按察司佥事，后以事下狱死。